RAASIKU VALLA EELARVESTRATEEGIA

AASTATEKS 2026-2029



**Aruküla 2025**

SISUKORD

[1. SISSEJUHATUS 3](#_Toc203929648)

[2. SOTSIAALMAJANDUSLIK KESKKOND 4](#_Toc203929649)

[2.1 Rahvastik 4](#_Toc203929650)

[2.2 Külad ja alevikud 6](#_Toc203929651)

[2.3 Ettevõtlus 8](#_Toc203929652)

[2.4 Vallavalitsuse struktuur 9](#_Toc203929653)

[3. RAASIKU VALLA EELARVESTRATEEGIA 9](#_Toc203929654)

[3.1 Olukorra kirjeldus, strateegia eesmärgid ja ülesanded 9](#_Toc203929655)

[3.2 Eelarvestrateegia rakendamise keskkond 11](#_Toc203929656)

[3.3 Tulud ja kulud 13](#_Toc203929657)

[3.4 Laenude teenindamine 17](#_Toc203929658)

[3.5.1 Vallaeelarve prognoos aastateks 2026–2029 18](#_Toc203929659)

[3.5.2 Tulude prognoos 18](#_Toc203929660)

[3.5.3 Kulude prognoos 20](#_Toc203929661)

[3.5.4 Investeerimistegevus 21](#_Toc203929662)

[3.5.5 Finantseerimistegevus 22](#_Toc203929663)

[Eelarvestrateegia tabelid 23](#_Toc203929664)

[Lisa 1 Investeeringud aastatel 2025-2029 koos kommentaaridega 27](#_Toc203929665)

# SISSEJUHATUS

Kohaliku omavalitsuse korralduse seaduse § 37 sätestab, et vallal peab olema arengukava, mis on omavalitsusüksuse pika- ja lühiajalise arengu eesmärke määratlev ja nende elluviimise võimalusi kavandav dokument, mis tasakaalustatult arvestab majandusliku, sotsiaalse, kultuurilise ning looduskeskkonna arengu pikaajalisi suundumusi ja vajadusi. Kohaliku omavalitsuse korralduse seaduse § 371 sätestab, et arengukava osa või sellega seotud iseseisev dokument on eelarvestrateegia, mille nõuded on määratud kohaliku omavalitsuse üksuse finantsjuhtimise seaduses.

Eelarvestrateegia on selgitustega finantsplaan, olles aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ja investeeringuteks toetuse taotlemisel. Seaduse tasandil ei ole eelarvestrateegiale kehtestatud väga detailseid nõudeid. Sisuliselt ütleb seadus, et kohaliku omavalitsuse eelarvestrateegia peab:

* kirjeldama arengukavas nimetatud eesmärkide finantseerimist;
* hõlmama koostamise aastal vähemalt nelja järgnevat aastat;
* sisaldama majanduskeskkonna analüüsi ja prognoosi;
* andma ülevaate seadusega nõutavas detailsuses eelneva aasta tegelikest, jooksval aastal kavandatud (oodatavatest) ja järgnevateks aastateks prognoositud (kavandatud) sissetulekutest ja väljaminekutest;
* esitama kohaliku omavalitsuse arvestusüksuse eelneva aasta tegeliku ning jooksvaks ja järgnevateks aastateks prognoositavad põhitegevuse tulemi ja netovõlakoormuse suurused;
* sisaldama muud olulist finantsinformatsiooni.

Käesoleva Raasiku valla eelarvestrateegia eesmärk on tagada keskpikas perspektiivis eelarvepoliitika jätkusuutlikkus ning viia arengukava eesmärgid kooskõlla valla reaalsete rahaliste võimalustega nende elluviimiseks. Arvestatud on valla arengut ja arengust tingitud vajadustega.

Toomas Teeväli

Vallavanem

# SOTSIAALMAJANDUSLIK KESKKOND

## Rahvastik

Raasiku vald on Harjumaal asuv sõbralik ja looduslähedane omavalitsus, mis paikneb Tallinnast kagusuunas. Valla territoorium ulatub üle 158 km² ning piirneb Jõelähtme, Anija, Kose ja Rae vallaga. Vallas on kaks alevikku – Aruküla ja Raasiku –, kus elab enamik valla elanikest, ning 13 omanäolist küla, mis kõik loovad piirkonnale omase rahuliku ja kogukondliku õhkkonna.Turvaline ja looduslik elukeskkond, ühendatuna kiire ja regulaarse rongiühenduse näol pealinnaga, äratab aina rohkem huvi perede seas, kes eelistavad rahulikku, kuid linnalähedast kodukohta. See omakorda tõukab elamuehituse arengule, mis mõjutab kogu olemasolevat taristut.

Raasiku valla rahvastiku asustustihedus 01.06.2025 seisuga on 33,7 inimest km² kohta (01.06.2024 seisuga oli 33,6), sealjuures terve Eesti rahvastiku keskmine asustustihedus 2021. a. rahvaloenduse andmetel on 30,6 inimest km² kohta[[1]](#footnote-1). Pikka aega suhteliselt stabiilsena püsinud valla rahvaarv kasvas hüppeliselt 2017. aastal mõjutatuna haldusreformist. Eelarvestrateegia koostamise ajal 30. juuni 2025.a. seisuga on valla rahvaarv 5 501 inimest ( juuni 2024.a. 5 358 inimest), mis on valla ajaloo kõrgeim.

**Joonis 1** Raasiku valla rahvaarvu muutuse trend (allikas: Rahvastikuregister)

Valla keskuses, Aruküla alevikus, elas 30. juuni 2025.a. seisuga 2 149 ehk 39 % ja Raasiku alevikus 1 525 ehk 27,7 % valla rahvastikust. Külades elab valla rahvastikust 33,2 %. Selline paiknemine on olnud kogu vaadeldaval perioodil, mis tähendab, et Raasiku vallas elatakse endiselt heameelega ka alevikest väljaspool.

**Tabel 1** Rahvaarv alevike ja külade lõikes 30. juuni 2025 seisuga[[2]](#footnote-2)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Külad** | **2017** | **2018** | **2019** | **2020** | **2021** | **2022** | **2023** |  | **30.06.2024** | **30.06.2025** |
| ARUKÜLA | 2123 | 2129 | 2105 | 2115 | 2140 | 2159 | 2141 |  | 2144 | 2149 |
| HÄRMA | 133 | 123 | 118 | 119 | 116 | 114 | 111 |  | 109 | 105 |
| IGAVERE | 149 | 153 | 165 | 166 | 166 | 178 | 185 |  | 185 | 229 |
| JÄRSI | 229 | 229 | 223 | 217 | 222 | 235 | 238 |  | 240 | 256 |
| KALESI | 220 | 220 | 233 | 239 | 250 | 244 | 253 |  | 250 | 252 |
| KIVILOO | 62 | 60 | 57 | 56 | 53 | 52 | 44 |  | 47 | 47 |
| KULLI | 132 | 136 | 140 | 150 | 155 | 160 | 194 |  | 190 | 199 |
| KURGLA | 97 | 105 | 110 | 116 | 136 | 139 | 154 |  | 154 | 156 |
| MALLAVERE | 57 | 52 | 54 | 57 | 66 | 66 | 59 |  | 61 | 61 |
| PENINGI | 179 | 170 | 170 | 186 | 176 | 171 | 175 |  | 177 | 178 |
| PERILA | 118 | 113 | 110 | 105 | 109 | 115 | 129 |  | 126 | 128 |
| PIKAVERE | 70 | 72 | 70 | 68 | 67 | 66 | 74 |  | 73 | 79 |
| KOV täpsusega | 39 | 39 | 51 | 10 | 9 | 11 | 21 |  | 19 | 15 |
| RAASIKU | 1378 | 1378 | 1364 | 1372 | 1405 | 1442 | 1468 |  | 1461 | 1525 |
| RÄTLA | 48 | 48 | 53 | 50 | 48 | 50 | 50 |  | 50 | 44 |
| TÕHELGI | 41 | 40 | 42 | 47 | 43 | 55 | 73 |  | 72 | 78 |
| **KOKKU** | **5075** | **5049** | **5065** | **5073** | **5161** | **5257** | **5369** |  | **5358** | **5501** |
| ARUKÜLA | 2123 | 2129 | 2105 | 2115 | 2140 | 2159 | 2141 |  | 2144 | 2149 |
| RAASIKU | 1378 | 1378 | 1364 | 1372 | 1405 | 1442 | 1468 |  | 1461 | 1525 |
| külad | 1574 | 1574 | 1596 | 1586 | 1616 | 1656 | 1760 |  | 1753 | 1827 |
| külaelanike% | 31 | 31 | 31 | 32 | 31 | 31,5 | 32,8 |  | 32,7 | 33,2 |

Möödunud aastal on olnud kogu Eesti iive negatiivne. Käesoleval aastal on registreeritud 24 sündi ja surmasid 27.

Võrrelduna Eesti keskmise rahvastiku struktuuriga on Raasiku valla olukord Eesti keskmiste näitajatega võrreldes hea, nooremate aastakäikude ja tööealiste osakaal ning kasv näitab jätkusuutlikkust. Raasiku vallale nagu ka kogu Eestile on iseloomulik, et vanemates aastakäikudes suureneb naiste osakaal.

A graph of a number of people


AI-generated content may be incorrect.

**Joonis 2** Raasiku valla rahvastiku koosseis 01.01.2025 seisuga (allikas: Statistikaamet)

## Külad ja alevikud

Raasiku vallas on 13 küla (Härma, Igavere, Järsi, Kalesi, Kiviloo, Kulli, Kurgla, Mallavere, Pikavere, Peningi, Perila, Rätla ja Tõhelgi) ja 2 alevikku (Aruküla, Raasiku), millede suurust ja paiknemist iseloomustab Raasiku valla külade kaart, vt joonis 4 ning elanike arvu neis kajastab Tabel 1.

Külavanem on valitud ja küla arengukava kinnitatud seitsmes valla külas, sh Pikavere ja Mallavere külad on valinud ühise külavanema ja omavad ühist arengukava ning strateegia koostamise ajaks pole veel arengukava, kuid on valitud külavanem ka Kiviloo külal. Raasiku vald toetab külade aktiivsust ja omaalgatust koolituste, kokkusaamiste ning rahalise toetuse eraldamisega. Viimast reguleerib „Raasiku valla küladele eraldatud rahaliste vahendite jaotamise kord”. Külavanemate tegevuse paremaks reguleerimiseks on Raasiku vallas olemas „Raasiku valla külavanema statuut”.



**Joonis 3** Raasiku valla külade kaart

## Ettevõtlus

Raasiku vallas tegutsevate ettevõtete arvust ja nende suurusest saab ülevaate järgmiselt jooniselt.

**A graph of different colored bars

AI-generated content may be incorrect.**

**Joonis 4** Ettevõtted, kellede kontaktaadressiks on Raasiku vald 01.01.2025 seisuga (allikas: Statistikaamet)

Raasiku valda on registreeritud 2024. aastalõpu seisuga 725 ettevõtet (2023. aastal 694) milledest viis ettevõtet on 50–249 töötajaga, 502 osaühingut ja neli aktsiaseltsi. Suurettevõtteid, kus töötajaid 250 ja enam, vallas ei ole. Ettevõtete arv on jätkuvalt kasvav, kuid enamus ehk 95 % neist on väikeettevõtted. Kuna Raasiku vallal on hea ühendus naabervaldade ja Tallinnaga, siis muutus on eelkõige statistiline ja ei mõjuta otseselt valla elanike tööturu võimalusi.

Raasiku vallavalitsus omas kuni 01.01.23 100 % 31.10.1997 asutatud äriühingus Raven OÜ. Alates 01.01.2023 osalus sidusettevõtjas Raven OÜ-s on 50 %. Raven OÜ põhitegevuseks on vee- ja kanalisatsiooniteenused kogu valla territooriumil ning nende süsteemide hooldus- ja remonditööd. Tsentraalse veetarbimisega on võimalik liituda Aruküla alevikus, Raasiku alevikus, Härma külas, Peningi külas, Kalesi külas, Perilas ja Kulli küla ühes piirkonnas.

Sõnumitooja OÜ põhitegevusala on ajalehtede väljaandmine. Raasiku valla osalus on alates 2011. a oktoobrist 33,3 %. Teised osanikud on Kuusalu vald ja Anija vald, kokku 66,7 %-ga. Kord kuus jõuab tasuta leht valla igasse postkasti.

Ettevõtjate suhtlemine vallavalitsusega on toimunud vastavalt vajadusele.

Tööturu seis on tugev, vaatamata majanduslangusele, siiski on oodata tööpuuduse kasvu. 2025. aasta esimeses kvartalis oli töötuse määr 8,6 % (2024. aastal oli see 7,6 %).

## Vallavalitsuse struktuur

Raasiku Vallavolikogu on 17-liikmeline ning volikogu juurde on moodustatud lisaks revisjonikomisjonile kolm alalist komisjoni erinevate teemade käsitlemiseks.

Valla igapäevatööd juhib volikogu poolt moodustatud Vallavalitsus, mis Raasiku vallal on viie liikmeline. Raasiku vallavalitsuses on kolm funktsionaalset osakonda ja kantselei. Vallavalitsuse töötajate arv on olnud stabiilne, kuid minimaalne tagamaks omavalitsuslik toimimine kohaliku omavalitsuse korralduse seaduses ja muude õigusaktidega sätestatud ülesannete täitmiseks ja vallakodanikele kvaliteetsete avalike teenuste tagamiseks.

# RAASIKU VALLA EELARVESTRATEEGIA

## Olukorra kirjeldus, strateegia eesmärgid ja ülesanded

Pikemaajalise jätkusuutliku arengu tagamiseks ning valla eelarve tulude/kulude parema planeerimise eesmärgil on vajalik seada valdkonnapõhised prioriteedid erinevate investeerimisprojektide elluviimiseks ning püsikulude optimeerimiseks. Eelarvestrateegia koostatakse arengukavas sätestatud eesmärkide saavutamiseks ning sellesse planeeritakse kavandatavate tegevuste finantseerimine. Arengukavas püstitatud eesmärkide saavutamiseks ja ülesannete täitmise tarvis vajalikud rahalised vahendid saadakse valla eelarvelistest vahenditest ja täiendavatest eelarvevälistest ressurssidest, sealjuures kasutades Euroopa Liidu struktuurfondide vahendeid, tagamaks valla tasakaalustatud areng.

Eelarvestrateegia on aluseks iga-aastasele valla eelarve koostamisele ning annab üldised suunised. Prognoositud tulude ja kulude proportsioone on vajalik täiendavalt analüüsida eelarvete koostamise käigus. Tulude prognoos annab eelarvemahu suurusjärgu, mille alusel on võimalik vallal arenguvajadusi hinnates koostada võimalikult täpne kulude jaotus. Vastavalt kohaliku omavalitsuse üksuse finantsjuhtimise seadusele, koostab omavalitsus eelarvestrateegia eelseisva nelja aasta kohta. Raasiku Vallavalitsus on koostanud eelarvestrateegia vastavalt seaduses nõutud näitajatega. Põhitegevuse tulem on üldjuhul positiivne ning negatiivne eelarvetulem tuleneb vaid suuremahulistest investeeringutest, mis viiakse ellu laenuvahendite abil.

Raasiku valla eelarvestrateegia koostamine annab võimaluse vallal edaspidi strateegiat jooksvalt uuendada ning finantsvahendeid tõhusamalt planeerida. Eelkõige on eelarvestrateegia vajalik investeerimistegevuse planeerimiseks. Eelarvestrateegia koostamisel ja menetlemisel lähtutakse kohaliku omavalitsuse korralduse seaduse § 37 ning koostatakse vastavalt kohaliku omavalitsuse üksuse finantsjuhtimise seaduse § 20 ettenähtule. Eelarvestrateegia koostamisel on kasutatud Töötukassa, Statistikaameti ja Rahandusministeeriumi ülevaateid, analüüse ja prognoose ning Rahvastikuregistri andmeid. Käesolev eelarvestrateegia kajastab valla eelarvepoliitilisi eesmärke ja tegevusi nende saavutamiseks aastateks 2026–2029.

Raasiku valla arengukava finantseerimisel peetakse silmas kolme omavahel seotud eelarvepoliitilist üldist eesmärki:

* + - **konservatiivsus**, tagamaks valla arenguks vajalike kokkulepitud tegevuskulude, varaliste kohustuste ja investeeringute rahaline kate;
    - **sihipärasus**, kindlustamaks kõigi valla arenguvajaduste rahastamine kasutades vallaeelarvelise osaluse sihipärast jaotamist, sh projektipõhist kaasrahastust;
    - **paindlikkus,** muutuvas majanduskeskkonnas säilitada valla finantsvõimekuse jätkusuutlikkus ja eelarve tasakaal.

Valla finantsvõimekuse tagamiseks püstitatakse järgmised ülesanded:

* + - Valla eelarves üksikisiku tulumaksu tulubaasi suurendamiseks suunatakse jõupingutused rahvastikuregistris elukoha andmebaasi vastavusse viimisele tegelikkusele; rakendatakse vallas elavate inimeste elukoha registreerimist stimuleerivaid meetmeid; vallavalitsuse poolt osutatavate avalike teenuste pakkumine seotakse enam saaja elukohaga; toetatakse kodanikuühiskonna tugevdamist, mis suurendab elanike vastutust toimuva eest ning osalemist avalike hüvede kulude kandmisel.
    - Valla eelarveliste tulude kasvatamiseks suurendatakse valla osalusega äriühingu töö majanduslikku iseseisvust. Jooksvalt tegeletakse valla omatulude kasvatamise ja täiendavate teenimivõimaluste leidmisega.
    - Valla eelarves tagatakse raha prioriteetsete projektide kaasfinantseeringuteks, et tuua valda enam investeeringuid Euroopa Liidu struktuurfondidest, Eesti ja rahvusvahelistest arenguprogrammidest, riigi- ja erasektori vahenditest.
    - Valla eelarvest rahastamisel eelistatakse objektide kompleksset väljaehitamist ja rekonstrueerimist ülalpidamiskulude kokkuhoiuks. Näiteks teede rekonstrueerimine koos kuivenduskraavidega, hoonete rekonstrueerimisel soojakadude vähendamine, kokkuhoid info ja kommunikatsioonitehnoloogia kasutamisest aja- ja töömahukuse vähendamise läbi, funktsioonide ümberstruktureerimine ja teenuste reformimine.
    - Valla finantseerimisvõimekuse tõstmiseks analüüsitakse vallale kuuluvate maade perspektiive ning mittevajalik võõrandatakse.
    - Valla eelarve koostamisel jälgitakse, et valla eelarves tegevuskulude kasv ei oleks kiirem tegevustulude kasvust. Lähtutakse säästliku kulutamise vajadusest; suurendatakse pikaajalise finantsplaneerimise rolli vallaeelarve koostamisel; tõhustatakse kontrolli eelarvevahendite kasutamise üle.

Prognooside aluseks on eelkõige valla rahvastiku koosseisu hetkeolukord, 2025. aasta esimese poolaasta eelarve täitmine ning Rahandusministeeriumi kevadine majandusprognoos.

## Eelarvestrateegia rakendamise keskkond

Eesti majandus on olnud alates eelmise aasta teisest poolest elavnemise märke. Rahandusministeeriumi kevadise majandusprognoosi kohaselt kujuneb tänavuseks SKP reaalkasvuks null protsenti, tuleval aastal peaks aga majandus kasvama 3,3 protsenti ja 2026. aastaks 2,8 protsenti. Majandusprognoosi kohaselt olid tagasilöögid välisnõudluses eelmise aasta teises pooles oodatust suuremad ja loodetud pööret majandusele taastumiseks ei toimunud. Püsivalt suur ja süvenev eelarvepuudujääk kasvatab võlakoormust kiiremas tempos kui kolmel eelnenud aastal. See muudab olemasoleva võla teenindamise kallimaks, suurendades intressikulu 1,1 protsendini SKP-st 2028. aastaks. Valitsussektori võlg on samaks aastaks 35,9 protsenti SKP-st.[[3]](#footnote-3)

Võla teenindamise kulu kasv seab eelarvele lisakoormuse, mis võib vähendada investeerimisvõimet ja takistada majanduskasvu. 2025. aastal suureneb valitsussektori eelarvepuudujääk 5,3 protsendini SKP-st. Euroopa Komisjoni vabastusklauseli ettepanek võimaldab aastatel 2025–2028 suurendada Eesti eelarvepuudujääki täiendavalt 1,5% ulatuses SKP-st. See võimaldab suurendada kaitsekulusid, kuid sellega kaasneb ka võlakoormuse ning intressikulude kasv. Kaitsekulude kõrgema taseme hoidmiseks tuleb eelarvereeglistiku piires leida püsiv lahendus.3

Maksukoormus suureneb prognoosi kohaselt sellel aastal rekordilisele tasemele ja põhjuseks on käibemaksumäära tõusu ja juriidilise isiku tulumaksumäära tõusule eelnev suurem kasumijaotamine. Järgmisel aastal langeb maksukoormus eelkõige pensionieast noorematele ühtse maksuvaba tulu kehtestamise tõttu.3

Andmed Eesti majanduse käekäigu kohta sel aastal on mõneti vastukäivad. Statistikaamet korrigeeris esimese kvartali majanduskasvu kiirhinnangu 1,2% suuruselt tõusult 0,3% suuruseks languseks. Edasine majanduskasv tuleb raskelt. Kuigi hakkama tuleb saada mitmete kasvu takistavate asjaoludega – kaubandussõda, geopoliitiline ebakindlus, euro kursi tugevnemine, maksude ja hindade tõus-, näitab prognoos majanduse aeglast paranemist, kuigi see toimub kaubanduspiirangute tõttu aeglasemalt, kui varem eeldati.

USA tolli- ja kaubanduspoliitikal on Eestile piiratud mõju. Eesti otsene avatus USA turule on väike, mistõttu on ka vahetu mõju majandusele tagasihoidlik. Tuntavam mõju avaldub kaudselt, teiste eksporditurgude kaudu. Erinevad mõjukanalid kokku pidurdavad Eesti majanduskasvu umbes 0,2 protsendipunkti võrra aastas, seda eeldusel, et kaubanduskõnelustega suudetakse vältida kaitsetollide hüppelist tõusu. Siiski püsib risk, et kaitsetollid kehtestatakse praegu kehtivatest kõrgemal tasemel ja sel juhul kujuneks ka majanduskasv aeglasemaks.

Majanduse aeglane taastumine ei tõota hõive kiiret suurenemist ja töötuse vähenemist. Kuna paljud ettevõtted vältisid majanduslanguse ajal koondamisi, on neil majandusaktiivsuse ja nõudluse taastudes võimalik tootmist suurendada olemasoleva tööjõuga. Palgakulud ja keskmine brutokuupalk jätkavad kasvamist, kuid senisest aeglasemalt. Järgmisel aastal kaob nn maksuküür, mis jätab majandamistele rohkem raha kätte ja ostujõu kosumist toetab ka hinnatõusu mõningane aeglustumine. Hinnatõus püsib tänavu tootmiskulude suurenemise ja maksutõusude tõttu kiire. Ettevõtted kannavad praeguseks suurenenud palga- ja muud tootmiskulud oma toodete ja teenuste hindadesse edasi. Hinnasurvet leevendavad palgakasvu aeglustumine, euro tugevnemine, nafta madalam hinnaootus ning toidutoormete mõõdukam hinnatõus või mõnel juhul isegi hinnalangus.

Muutused valitsuse koalitsioonileppes võivad mõjutada majanduse väljavaadet. Koalitsioonileppes plaanitud muutustest on täpsemalt võimalik hinnata kaitsekulude suurendamise ja julgeolekumaksu seaduse muudatuste mõju. eelarvepositsioon ei halvene järgmistel aastatel rohkem, kui on täiendavad kaitsekulud. Kui kaitsekulud püsivad kõrgel tasemel pikema aja vältel, siis tuleks neile leida püsiv kate riigi jooksvatest tuludest.[[4]](#footnote-4)

Statistikaameti esialgsel hinnangul tõusid tarbijahinnad 2025. aasta juunis võrreldes maiga 1,1% ja võrreldes eelmise aasta juuniga 5,2%. Hinnatõus oli prognoositust kiirem. Peamisteks hinnakasvu põhjusteks olid kulude kasv ning [käibemaksumäära tõus](https://blog.swedbank.ee/igapaevased-rahaasjad/maksed-kaibemaksumaara-muutus). Toiduained kallinesid nii kuises kui ka aastases võrdluses. Aastataguse ajaga võrreldes on enim tõusnud puuviljade ja maiustuste hinnad. Eurostati andmetel oli toiduainete hinnatase Eestis 2024. aastal 5% kõrgem kui Euroopa Liidu keskmine. Toit oli Eestis veidi odavam kui Soomes ja Rootsis, kuid kallim kui mitmetes teistes riikides, sealhulgas Lätis ja Leedus.[[5]](#footnote-5)

Üldiselt sõltub Eesti majanduse tervis palju väliskeskkonnast. Välismõjudest on suurimaid on Vene-Ukraina sõda ja selle arengud, mida keegi hetkel hinnata ei oska. Ühtlasi tuleb jälgida Donald Trumpi ja tema otsuste mõju Euroopale ning Hiinale. Ilmselt nõrgestab Trumpi poliitika euro kurssi dollari vastu veelgi. Bensiini hinda mõjutab enim ootus, et maailmaturul toornafta hinnad langevad. Positiivse märgina on näha Skandinaavia eksportturgudelt tulenevaid lootuskiiri. Võiks oodata sealsete nõudluse kasvu, mis Eesti ettevõtteid aitaks.

**Tabel 2** Eesti Panga majandusprognoosi põhinäitajad (allikas: Eesti Pank[[6]](#footnote-6))

A screenshot of a graph

AI-generated content may be incorrect.

## Tulud ja kulud

**Valla tulubaas** koosneb füüsilise isiku tulumaksu eraldistest, maamaksust, muudest tuludest (nt vee erikasutus, väärteotrahvid, taristutasud jms), kaupade ja teenuste müügist (nt ehituslubade riigilõivud, lasteaedade ja huvikooli õppemaksud, spordirajatiste kasutustasud jms) ning toetustest (ca 90 % toetustest on eraldised riigilt hariduskulude, sotsiaaltoetuste ja teehoiukulude osaliseks katmiseks).

2024. aasta kogutulude kasv oli 4,6 % (2023. aastal oli see tavapärasest suurem 7,5 %). Raasiku valla 2025. aasta eelarve põhitegevuse tulud on planeeritud 2024. aastaga võrrelduna 4,7 % suuremad. Tõus on tingitud mitmete suuremate projektide käivitamisega. Samas 2025.aastal on toetuste maht väiksem kui eelnevatel aastatel. Suurima osa omavalitsuse tuludes moodustab maksutulu (keskmiselt 67 %), millest omakorda ca 2,3 % on maamaks ning ülejäänu on üksikisiku tulumaksueraldis.

**Joonis 5** Põhitegevuse tulude jaotus 2025. aasta eelarves

2020. ja 2021. aasta maksutulu on kasvanud keskmiselt 9 % ja käesoleva aasta maksutulud on planeeritud 6,62 %-se kasvuga. Mõjutajaks brutopalkade ja maksumaksjate arvu kasvud. Ajavahemikul 2020–2023 oli tulumaksueraldise määr 11,96 % üksikisiku brutotulust. Kohalikele omavalitsustele laekus 2024. aastal tulumaks 2,5 % isikute riiklikust pensionitulust ning muudelt tuludelt laekuv tulumaksu määr langes 11,89 %le. 2025. aastal laekub tulumaks 5,0 % isikute riiklikust pensionitulust ning muudelt tuludelt laekuv tulumaksu määr langes 11,29 %ni.

**Tabel 3** Raasiku Valla tulusaajate keskmine sissetulek aastatel 2023-2025 (allikas: Regionaal- ja Põllumajandusministeerium)

|  |  |  |  |
| --- | --- | --- | --- |
| **Keskmine sissetulek** |  |  |  |
| **2023** | **2024** | **2025** |
| Pensionitulu | 743 | 817 | 868 |
| Muu tulu | 2,160 | 2,353 | 2,468 |

Teise suure osa valla tulubaasis moodustavad toetused, keskmiselt 25–29 % kogutuludest. Tulenevalt täiendavatest riigitoetustest (nt eriolukord) või suuremahulistest ühekordsetest tegevustoetustest on mõnel aastal toetuste osakaal suurem, näiteks 2020. aastal 31 % kogutuludest. 2025. aastal toetuste protsent kogutulust on 25,8 %. Kogutulude suurust ja ka võrdlusandmeid mõjutavad nii projektide rahastamine riigi poolt kui ka ühekordsed toetused, mistõttu ei saa oodata, et kasv oleks aastate lõikes ühesugune. Loomulikuks kasvu mõjutajateks on palgakasvud ja maksumaksjate arvu kasv.

Toetustest enamuse (ca 99 %) moodustab riigipoolne toetusfond eelkõige haridustöötajate palgakulude, koolitoidu, õppevahendite ja sotsiaaltoetuste katteks. Viimastel aastatel on tasandusfondi suurus järjest vähenenud.

Ka omatulude ehk kaupade ja teenuste müügist saadav tulu on vallale arvestusliku tähtsusega ja moodustab tavapäraselt kogutuludest keskmiselt 7 %. Ülejäänud 1–2 % tuludest moodustavad muud tulud.

**Tabel 4** Raasiku Valla tulusaajate arv aastatel 2023-2025 (allikas: Regionaal- ja Põllumajandusministeerium)

|  |  |  |  |
| --- | --- | --- | --- |
| **Tulu saajate arv** |  |  |  |
| **2023** | **2024** | **2025** |
| Pensionitulu | 949 | 948 | 959 |
| Muu tulu | 2 664 | 2 691 | 2 699 |

**Majandusliku sisu järgi jaotuvad kulud** personalikuludeks, majanduskuludeks, eraldisteks (so antavad toetused), muudeks kuludeks (sh finantskulud) ja investeeringuteks (põhivarasoetused). Loetletutest neli esimest moodustavad põhitegevuse kulud. Põhitegevuse kuludest suurima osa moodustavad personalikulud, mis on aastatel 2017–2022 keskmiselt 62 % põhikuludest, 2023. aastal 60,3 % ja 2024. aastal 62,8 %. 2025. aasta eelarve kohaselt 62,2 %. Üldiselt on personalikulude osakaal kuludes stabiilne, mis tähendab, et personalikulud kasvavad koos ülejäänud kuludega samas tempos. Majanduskulud on samal ajal keskmiselt 30–32 % ja 2024. aastal 29,4 %. 2025. aasta eelarve kohaselt 29,5 %. Eraldised ehk toetused moodustavad keskmiselt 6–8 % kogu põhitegevuse kuludest.

Suurem osa eelarvevahenditest kulub haridusele (lasteaiad, koolid sh huviharidus), moodustades aastatel 2017–2023 keskmiselt 66 % kogukuludest (sh investeeringud), 2024. aasta eelarve kohaselt 66,6 % ning 2025. aasta eelarve kohaselt 66,1 %. Suuruselt teine kuluartikkel on samal ajal üldvalitsemise kulu (so vallavalitsus, vallavolikogu, vallamaja ja laenude teenindamine), keskmiselt 10–12 % kuludest. Kolmandat kohta jagavad kulud vabale ajale ja kultuurile (sh kultuurimajad, raamatukogud, spordivaldkond) ning kulud majandusele (valla teed ja tänavad ning välja renditud pinnad va elamispinnad), mis mõlemad moodustavad keskmiselt 8 % kogukuludest. Üldjuhul on valla tulem positiivne, mis tähendab, et põhitegevuse tulud ületavad põhitegevuse kulusid ja vallal on võimekus teha investeeringuid.

**Investeeringuid** tehakse valla omavahendite arvelt ning kaasates välisvahendeid (toetused, laenud). 2024. aasta investeeringute maht moodustas ca 6,8 % kogukuludes. Suurema osa planeeritavatest investeeringutest lükkus edasi 2025. aastasse kuna lepingud sõlmiti 2024. aasta lõpus. Käesolevaks aastaks oli planeeritud investeeringute maht ca 4,4 mln eurot ehk 34,6 % kogukuludest, millest ca 4,0 mln oli plaanitud katta omavahendite arvelt. Nii suurt investeeringute mahtu pole viimastel aastatel olnud. 2025. aastal alustatakse Aruküla–Kalesi kergliiklustee rajamisega, investeeritakse kolme ÜVK-ga seotud projekti: Raasiku reoveekogumisala ühisveevärgi- ja kanalisatsiooni väljaehitamine, Aruküla reoveekogumisala ÜVK väljaehitamine ja Raasiku reoveekogumisala kirdeosa ÜVK väljaehitamine. Plaanis on ka mitmed väiksed investeeringud. Põhirõhk 2025. aasta investeeringutes on, ÜVK ja Aruküla Lasteaia ventilatsiooni väljaehitamine. Lisaks investeerib vald igal aastal teedesse ja tänavatesse. 2025. aastal on plaanis investeerida teedesse ja tänavatesse ligi 1,3 mln eurot. 2024. aastal investeeriti ca 0,2 mln.

Viimaste aastate investeerimisobjektid on toodud järgmises tabelis.

**Tabel 5** Raasiku valla investeeringud aastatel 2020 – 2024, kulud tekkepõhiselt (allikas: Raasiku Vallavalitsus)

|  |  |  |  |  |  |  |
| --- | --- | --- | --- | --- | --- | --- |
| **Investeeringu objekt** | | **2020** | **2021** | **2022** | **2023** | **2024** |
| Ü L D | Osakapitali suurendamine (Raven OÜ); Raasiku Soojus OÜ osak |  |  | 400 000 | 400 000 | 110 000 |
| Jäätmejaam | 147 173 |  | 14 000 |  |  |
| Vallavalitsuse hoone ja inventar | 300 | 269 626 | 6 000 | 44 000 | 12 000 |
| Raasiku valla Sport sh  terviserajad | 40 212 | 306 451 | 88 000 | 253 000 | 11 000 |
| Päästeteenused |  | 123 000 |  |  |  |
| Avalik kord ja julgolek |  |  |  | 24 000 | 10 000 |
| Rajatised, sh Raasiku | 27 884 | 39 544 | 86 491 | 25 000 |  |
| Sotsiaalelupinnad | 3 450 | 37 500 | 517 000 | 274 000 |  |
| T A R I S T U | Teed (sh kergliiklusteed) ja parklad | 394 384 | 644 530 | 190 000 | 310 000 | 176 000 |
| Veevarustus ja liigvesi |  |  |  | 9 000 | 22 000 |
| Tänavavalgustus | 65 011 | 637 973 | 4 000 |  |  |
| K O O L I D | Huvikool Pääsulind | 14 765 | 31 044 |  |  |  |
| Pikavere Mõisakool | 7 901 | 57 236 | 18 000 | 47 000 | 67 000 |
| Aruküla Põhikool | 16 411 | 12 000 | 12 000 | 8 000 |  |
| Raasiku Põhikool |  | 18 938 |  |  |  |
| L A S T E- A I A D | Aruküla Lasteaed Rukkilill | 50 389 | 785 315 | 685 000 |  | 271 000 |
| Raasiku Lasteaed Oravake |  | 9 372 | 286 708 | 231 000 | 38 000 |
| 38 000RAHVAMAJAD, RAAMATUKOGUD | Aruküla Rahvamaja |  |  |  |  |  |
| Raasiku Rahvamaja |  | 58 738 |  |  |  |
| Raasiku Raamatukogud | 30 257 | 8 611 |  |  |  |
| Raasiku Tervisekeskus | 41 195 |  |  |  |  |
| **KOKKU** | | **822 920** | **3 044 289** | **2 307 199** | **1 625 000** | **717 000** |

## Laenude teenindamine

2025. aasta eelarvesse on planeeritud laenu võtmine 3 000 000 eurot ja 795 600 eurot olemasolevate laenude tagasimaksmiseks. Raasiku vallal on kuus kehtivat laenulepingut. Käesoleva eelarvestrateegia koostamise ajaks on Raasiku vallal teenindada laenulepingud kogusummas 8,4 mln eurot, millest 2 mln on veel pangast välja võtmata.

Laenujäägist moodustavad suurima osa Raasiku Põhikooli rekonstrueerimise ja Spordihoone ehitamise ning Aruküla Põhikooli laienduse ja staadioni rajamise finantseerimislaenud, Aruküla ja Raasiku Lasteaia juurdeehituste finantseerimine. 2025. aastal saadud laenurahaga on plaanis finantseerida Aruküla-Kalesi kergliiklustee rajamist, investeeritakse kolme ÜVK-ga seotud projekti: Raasiku reoveekogumisala ühisveevärgi- ja kanalisatsiooni väljaehitamine, Aruküla reoveekogumisala ÜVK väljaehitamine ja Raasiku reoveekogumisala kirdeosa ÜVK väljaehitamine.

Kohaliku omavalitsuse üksuse finantsjuhtimise seaduse järgi kuuluvad finantseerimistegevuse eelarveosa koosseisu laenude võtmine, võlakirjade emiteerimine, kapitalirendi- ja faktooringkohustuste võtmine, kohustuste võtmine teenuste kontsessioonikokkulepete alusel ja võetud laenude tagasimaksmine, kapitalirendi- ja faktooringkohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel. Finantseerimistegevuse kogusumma on üks komponent eelarve ülejäägi ja puudujäägi arvestamisel. Finantsjuhtimise seadus pöörab suurt tähelepanu omavalitsuste võlakoormusele. Seaduse kohaselt on netovõlakoormus võlakohustuste ja likviidsete varade vahe aruandeaasta lõpu seisuga. Võlakoormuse arvestamisel lähtutakse netoarvestuse põhimõttest, et suuremas summas likviidsete vahendite olemasolul saaks omavalitsusüksustele võimaldada suuremas summas kohustuste võtmist.

Kuni aastani 2025 võib netovõlakoormus aruandeaasta lõpul ulatuda lõppenud aruandeaasta põhitegevuse tulude ja põhitegevuse kulude kümnekordse vaheni, kuid ei tohi ületada sama aruandeaasta põhitegevuse tulude kogusummat. Kui põhitegevuse tulude ja põhitegevuse kulude kümnekordne vahe on väiksem kui 75 protsenti vastava aruandeaasta põhitegevuse tuludest, võib netovõlakoormus ulatuda kuni 75 protsendini vastava aruandeaasta põhitegevuse tuludest. Alates 2025. aastast väheneb netovõlakoormuse ülemmäär iga aasta 5% võrra kuni 60%-ni.

### **Vallaeelarve prognoos aastateks 2026–2029[[7]](#footnote-7)**

### **Tulude prognoos**

Käesolevas eelarvestrateegias on põhitegevuse tulude osas välja toodud maksutulud, tulud kaupade ja teenuste müügist, saadud toetused tegevuskuludeks ja muud tegevustulud. See on vastavalt kohaliku omavalitsuse üksuse finantsjuhtimise seaduse §7 liigendusele. Tulud on prognoositud jälgides valla statistilisi näitajad (elanikkonna arv, maksumaksjate arv ja sissetulekud), Eesti Panga juunis avaldatud majandusprognoosi ja Rahandusministeeriumi 2025. aasta kevadise majandusprognoosi kohast SKP ja brutopalkade muutust.

Rahandusministeeriumi majandusprognoosile ja reaalsetele maksulaekumistele ning rahvastikuregistri andmetele tuginedes on prognoositud vallale põhitegevuse tulude muutuseks 2025. aastaks võrreldes 2024. aasta eelarvega +4,9 % ja võrreldes 2024. aasta eelarvetäitmisega 1,8%. Perioodil 2026–2029 laekumise kasv stabiliseerub ja kohalikele omavalitsustele laekuv tulumaks kasvab keskmiselt 4–5 % aastas. Tulude kasvuallikana on arvestatud valla maksumaksjate sissetulekute kasvu nii nagu Rahandusministeerium on prognoosinud keskmise palga kasvu ja maksumaksjate arvu kasvu tulenevalt rahvaarvu keskmistest muutustest vallas.

Suurima osa tulubaasis moodustab valda sisse registreeritud elanike sissetulekute tulumaksueraldis, mis 2025. aasta planeeringu kohaselt on 67% valla kogutuludest (2024. aasta vastav näitaja 67 %). Teine oluline osa tuludes on toetus- ja tasandusfond, mis moodustab keskmiselt 26 % kogutuludest. Riigitoetuse kasv on olnud 2023. aastani keskmiselt 16,8 % aastas. 2024. aastal on olnud toetus- ja tasandusfondi rahade eraldamise langus võrreldes 2023. aastaga –1,0 %. 2025. aasta eelarves on riigitoetuste langus on planeeritud –1,0 %. Toetust mõjutavad eriolukordadest tingitud ühekordsed täiendavad eraldised, omavalitsusele pandavad täiendavad ülesanded ja õpetajate palgamuutus. Seega eelnevat muutust ei saa aluseks võtta riigitoetuse planeerimisel, kuid on oluline planeerida koos toetuse kasvuga ka kulude kasvu, sest riigi poolt läbi toetusfondi toetatakse jooksvaid kulusid (mitte investeeringuid).

Kaupade ja teenuste müügitulu kasv on olnud 2024. aastal 14,1 %. Müügitulu kasvu suuremad mõjutajad on uute lasteaiarühmade avamine ja lasteaia kohatasude muutus seoses miinimumpalga kasvuga. Käesolevaks aastaks on planeeritud selle tululiigi kasvuks 9,0 %. Eelarvestrateegia aastatele on planeeritud konservatiivselt, kasvuks keskmiselt 4 % aastas.

**Tabel 6** Tulumaksueraldise prognoos (allikas: Regionaal- ja Põllumajandusministeerium

ja Raasiku vallavalitsus)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2021 | 2022 | 2023 | 2024 | 2025 eelarve | 2026 | 2027 | 2028 | 2029 |
| tegelik |
| rahva arv 1 jaanuar | 5161 | 5343 | 5369 | 5 456 | 5 501 | 5 529 | 5 557 | 5 585 | 5615 |
| *rahvaarvu muutus %* | *1,7* | *3,5* | *0,5* | *1,6* | *0,8* | *0,5* | *0,5* | *0,5* | *0,5* |
| Muu tulu saajate arv | 2714 | 2821 | 2 664 | 2 691 | 2 699 | 2 870 | 2 899 | 2 928 | 2 987 |
| Pensionitulu saajate arv |  |  | 949 | 948 | 959 | 970 | 980 | 990 | 1 000 |
| *SKP reaalkasv %* | *8* | *-1,3* | *-3,0* | *-0,5* | *1,5* | *2,3* | *2,8* | *2,8* | *2,8* |
| Muu tulu saajate brutopalk Pensionitulu saajate brutopalk (eur) | 1 524 | 1 697 | 2 160 | 2 353 | 2 468 | 2 542 | 2 618 | 2 697 | 2 778 |
|  |  | 743 | 817 | 868 | 894 | 921 | 950 | 980 |
| Eesti keskmine brutopalk eur | 1 548 | 1 725 | 1 832 | 1 981 | 2 011 | 2 114 | 2 213 | 2 313 | 2 415 |
| **Tulumaksueraldis** | **6014722** | **6872860** | **7599000** | **8379133** | **8486909** | **8826385** | **9267705** | **9731090** | **10217644** |
|  |  |  |  |  |  |  |  |  |
| *Riigieraldise määr %* | *11,96* | *11,96* | *11,96* | *11,89+2,5* | 11,29 +5,0 | 11,29 +5,0 | 11,29 +5,0 | 11,29 +5,0 | 11,29 +5,0 |

Tulumaksu prognoosimine põhineb kahe eelduse prognoosimisel: maksumaksjate arvu muutus ja sissetulekute muutus. Vähesel määral mõjutab tulumaksueraldist ka eraldise ja sissetulekute suhe ehk mõjutajaks võib olla tulumaks, mida ei maksta tavapärasest brutopalgast (nt välismaal teenitud tulu). Maksumaksjate arvu osakaal valla rahvaarvust on olnud küllaltki ühetaoline, keskmiselt 50–52 %. Eelarvestrateegia koostamise ajaks on rahvaarv 5 501, mis on võetud järgmiste aastate maksumaksjate arvu prognoosimise aluseks. Muutusesse on lisatud ka potentsiaalne kasvuprognoos tulenevalt uute elamispindade kasutuselevõtust ja seeläbi rahvaarvu kasvust. Samuti on arvestatud vähesel määral ka rahvastiku koosluse muutust, mis mõjutab maksumaksjate arvu.

Alates 2026. aastast on planeeritud rahvaarvu kasvuks 0,5 % aastas, toetudes Rahandusministeeriumi kevadisele majandusprognoosile, arvestatuna majanduse stabiliseerumist 2025. aastal ja selle mõjust järgnevatele aastatele. Sissetulekute prognoosimisel on arvestatu 6).

**Joonis 6** Tulumaksueraldised 2021–2024 tegelik, 2025 eelarve ja 2026–2029 strateegiasse planeeritud (allikas: Raasiku Vallavalitsus)

### **Kulude prognoos**

Raasiku valla kulude prognoosimisel esimene oluline kriteerium on kulude ja tulude tasakaalu hoidmine. Teine eesmärk on püüda säilitada positiivne põhitegevuse tulem ehk hoida kulud tuludest madalamal. Seeläbi suudame tagada piisava investeerimisvõime (sh omafinantseering arendusprojektideks, mis kasutavad erinevaid toetusrahasid) ja laenude teenindamise suutlikkuse. Käesolevas eelarvestrateegias on põhitegevuse kulude osas välja toodud antavad toetused tegevuskuludeks ja muud tegevuskulud sh personalikulud, majandamisekulud ja muud kulud ehk vastavalt kohaliku omavalitsuse üksuse finantsjuhtimise seaduse peatükk 2 § 1 liigendusele.

Olulisemaks mõjutajaks töötasude ja pensionide kasv, uute rajatiste kasutuselevõtt ja juurdeehitused. 2025. aasta kulude kasv võrreldes 2024. aasta eelarvega +5,6 % ja võrreldes 2024. aasta eelarvetäitmisega 10,6 %. Tähelepanu all endiselt personalikulud, mida on suurendatud 2025. aasta planeeringus 6,9 % võrreldes 2024. aasta eelarvetäitmisega ja 2,8 % võrreldes 2024. aasta eelarvega. Järgmiseks aastaks on eelarvestrateegias planeeritud põhitegevuse kulude kasvuks ligi 3 % ja sellele järgnevatele eelarvestrateegia aastatele keskmiselt 2–4 %.

2025. aasta põhitegevuse tulemiks peale lisaeelarve vastuvõtmist on planeeritud eelarvestrateegias ca 330 tuhat eurot. Investeeringuid koos Raven OÜ reservkapitali sissemaksetega on perioodile 2025–2029 planeeritud ca 7 mln euro ulatuses. Eelarvestrateegiasse planeeritud investeeringud projektide lõikes on toodud Lisas tabelis 2.

**Tabel 7** Põhitegevuse tulude ja kulude vahe ehk põhitegevuse tulem aastatel 2022–2029 (tuh eurot)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Põhitegevus** | **2022** | **2023** | **2024** | **2025** | **2026** | **2027** | **2028** | **2029** |
| tegelik | tegelik | tegelik | eelarve | EELARVESTRATEEGIA | | | |
| TULUD | 10 860 | 11 972 | 12 784 | 13 018 | 13 371 | 13 967 | 14 634 | 15 382 |
| KULUD | 9 438 | 10 825 | 11 469 | 12 688 | 13 031 | 13 237 | 13 610 | 14 157 |
| **PÕHITEGEVUSE TULEM** | **1 422** | **1 147** | **1 315** | **330** | **340** | **730** | **1 024** | **1 225** |

Kohaliku omavalitsus finantsjuhtimise seaduse §33 lõike 2 alusel on põhitegevuse tulemi lubatav väärtus 0 või positiivne. Omafinantseerimise võimekuse näitaja peegeldab põhitegevuse tulemit suhtarvuna, mis arvutatakse põhitegevuse tulude ja kulude suhtena. Omafinantseerimise võimekuse näitaja loetakse heaks, kui see on arvnäitaja on 1 või üle ühe. Raasiku valla vastav näitaja on positiivne, keskmiselt 1.

Põhitegevuse tulem ja investeerimistegevuse kogusumma moodustab eelarve tulemi. Eelarve tulem võib olla negatiivne ja üldjuhul on see nii, kui on planeeritud investeeringute finantseerimine varasemate säästude (likviidsed varad) ja/või laenuraha kaasabil. Eelarve tasakaalu saavutamiseks kasutame kahe komponendi koosmõju: likviidsete varade jäägi vähendamist ja vajadusel ka kohustuste suurendamist ehk laenude võtmist.

**Tabel 8** Ülevaate eelarvestrateegia perioodil prognoositavatest rahavoogudest (tuh eurot)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rahavood** | **2022** | **2023** | **2024** | **2025** | **2026** | **2027** | **2028** | **2029** |
| tegelik | tegelik | tegelik | eelarve | EELARVESTRATEEGIA | | | |
| Põhitegevuse tulem | 1 422 | 1 147 | **1 314** | **330** | **340** | **730** | **1 024** | **1 225** |
| Investeerimistegevus | -1 626 | -1 396 | -786 | -4 025 | 505 | 140 | -120 | -2 425 |
| **Eelarve tulem** | **-204** | **-249** | **528** | **-3 695** | **845** | **870** | **904** | **1 200** |
| Kohustuste võtmine | 1 500 | 1 400 | 0 | 3 000 | 0 | 0 | 0 | 2 450 |
| Kohustuste tasumine | -599 | -713 | -745 | -795 | -1 025 | -801 | -850 | -655 |

### **Investeerimistegevus**

Põhitegevuse tulemi summa näitab, millises ulatuses on võimalik teostada investeeringuid (põhivara soetust) jooksva aasta omavahendite arvel. Tegelikult lisanduvad investeeringute allikana põhivara müük, saadud ja antud investeeringute sihtfinantseerimise vahe, osaluste ja aktsiate müügi ja soetuse vahe, tagasilaekuvate ja antavate laenude vahe (lubatud ainult sõltuvale üksusele) ja finantstulude ja kulude vahe. Nimetatud komponendid kokku moodustavad investeerimistegevuse kogusumma.

Raasiku valla netovõlakoormus 2025. aasta lõpuks on 55,2 %. 2025. aasta eelarvesse oli planeeritud laenu võtmine summas 3 000 000 eurot ja 795 000 eurot olemasolevate laenude tagasimaksmiseks. Tänase seisuga on sellest laenust võetud kasutusele üks miljon eurot. Raasiku Valla investeerimise prioriteediks aastatel 2024–2025 on ÜVK välja ehitamine Raasiku ja Aruküla alevikutes. Investeeritakse kolme ÜVK-ga seotud projekti: Raasiku reoveekogumisala ühisveevärgi- ja kanalisatsiooni väljaehitamine. Kolme projekti realiseerimine läheb Raasiku vallale maksma üle 2,8 mln eurot.

Investeeringuid koos Raven OÜ reservkapitali sissemaksetega on perioodile 2025–2029 planeeritud ca 7 mln euro ulatuses. Eelarvestrateegiasse planeeritud investeeringud projektide lõikes on toodud Lisas tabelis 1. Vastavalt Eelarvestrateegiale 2025-2029 on suuremad investeeringud on plaanitud 2029. aastal. Samas, kui tekkib võimalus, siis nihutatakse investeeringud varasemaks perioodiks.

### **Finantseerimistegevus**

Kohaliku omavalitsuse üksuse finantsjuhtimise seaduse järgi kuuluvad finantseerimistegevuse eelarveosa koosseisu laenude võtmine, võlakirjade emiteerimine, kapitalirendi- ja faktooringkohustuste võtmine, kohustuste võtmine teenuste kontsessioonikokkulepete alusel ja võetud laenude tagasimaksmine, kapitalirendi- ja faktooringkohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel. Finantseerimistegevuse kogusumma on üks komponent eelarve ülejäägi ja puudujäägi arvestamisel. Finantsjuhtimise seadus pöörab suurt tähelepanu omavalitsuste võlakoormusele. Seaduse kohaselt on netovõlakoormus võlakohustuste ja likviidsete varade vahe aruandeaasta lõpu seisuga. Võlakoormuse arvestamisel lähtutakse netoarvestuse põhimõttest, et suuremas summas likviidsete vahendite olemasolul saaks omavalitsusüksustele võimaldada suuremas summas kohustuste võtmist.

2028. aastal peab Raasiku vald refinantseerima SWEDBANK AS laenu 18-096085-JI summas 1 415 584 eurot. Uut laenu summas 2 450 000 eurot plaanitakse võtta 2029. aastal. Samal aastal on planeeritud ka investeeringud pea samas suurus järgus.

# Eelarvestrateegia tabelid

**Tabel 1** Raasiku valla eelarvestrateegia aastani 2029

|  |  |  |  |  |  |  |
| --- | --- | --- | --- | --- | --- | --- |
| **Raasiku Vallavalitsus** | **2024 täitmine** | **2025 eeldatav täitmine** | **2026 eelarve** | **2027 eelarve** | **2028 eelarve** | **2029 eelarve** |
| **Põhitegevuse tulud kokku** | **12,783,603** | **13,017,646** | **13,370,597** | **13,966,855** | **14,633,820** | **15,382,252** |
| Maksutulud | 8,503,031 | 8,685,826 | 9,103,385 | 9,558,555 | 10,082,828 | 10,586,900 |
| sh tulumaks | 8,379,133 | 8,486,909 | 8,826,385 | 9,267,705 | 9,777,428 | 10,266,300 |
| sh maamaks | 123,898 | 198,917 | 277,000 | 290,850 | 305,400 | 320,600 |
| sh muud maksutulud | 0 | 0 | 0 | 0 | 0 | 0 |
| Tulud kaupade ja teenuste müügist | 883,295 | 963,665 | 1,002,212 | 1,042,300 | 1,083,992 | 1,127,352 |
| Saadavad toetused tegevuskuludeks | 3,392,843 | 3,358,155 | 3,260,000 | 3,360,000 | 3,460,000 | 3,660,000 |
| sh tasandusfond | 179,206 | 136,442 | 110,000 | 110,000 | 110,000 | 110,000 |
| sh toetusfond | 2,860,984 | 2,888,837 | 3,000,000 | 3,100,000 | 3,200,000 | 3,400,000 |
| sh muud saadud toetused tegevuskuludeks | 352,653 | 332,876 | 150,000 | 150,000 | 150,000 | 150,000 |
| Muud tegevustulud | 4,434 | 10,000 | 5,000 | 6,000 | 7,000 | 8,000 |
| **Põhitegevuse kulud kokku** | **11,469,347** | **12,687,697** | **13,030,730** | **13,237,386** | **13,610,176** | **14,156,897** |
| Antavad toetused tegevuskuludeks | 746,088 | 922,561 | 880,000 | 805,000 | 805,000 | 825,000 |
| Muud tegevuskulud | 10,723,259 | 11,765,136 | 12,150,730 | 12,432,386 | 12,805,176 | 13,331,897 |
| sh personalikulud | 7,399,731 | 7,912,114 | 8,149,478 | 8,312,467 | 8,561,841 | 8,904,315 |
| sh majandamiskulud | 3,321,508 | 3,761,319 | 3,904,249 | 4,021,377 | 4,142,018 | 4,322,196 |
| *sh alates* ***2012*** *sõlmitud katkestamatud kasutusrendimaksed* |  |  |  |  |  |  |
| sh muud kulud | 2,021 | 91,702 | 97,003 | 98,541 | 101,316 | 105,386 |
| **Põhitegevuse tulem** | **1,314,256** | **329,949** | **339,867** | **729,469** | **1,023,644** | **1,225,354** |
| **Investeerimistegevus kokku** | **-786,369** | **-4,024,827** | **505,000** | **139,500** | **-120,000** | **-2,424,700** |
| Põhivara müük (+) | 179,486 | 200,000 | 800,000 | 400,000 | 400,000 | 300,000 |
| Põhivara soetus (-) | -607,080 | -1,718,703 | -40,000 | -41,000 | -300,000 | -2,456,700 |
| *sh projektide omaosalus* | -599,898 | -1,239,368 | -20,000 | -20,500 | -300,000 | -2,456,700 |
| Põhivara soetuseks saadav sihtfinantseerimine (+) | 7,182 | 479,335 | 20,000 | 20,500 | 0 | 0 |
| Põhivara soetuseks antav sihtfinantseerimine (-) | 0 | 0 |  |  |  |  |
| Osaluste ning muude aktsiate ja osade müük (+) | 0 | 0 |  |  |  |  |
| Osaluste ning muude aktsiate ja osade soetus (-) | -110,000 | -2,706,659 |  |  |  |  |
| Tagasilaekuvad laenud (+) | 0 | 0 |  |  |  |  |
| Antavad laenud (-) | 0 | 0 |  |  |  |  |
| Finantstulud (+) | 27,350 | 0 |  |  |  |  |
| Finantskulud (-) | -283,307 | -278,800 | -275,000 | -240,000 | -220,000 | -268,000 |
| **Eelarve tulem** | **527,886** | **-3,694,878** | **844,867** | **868,969** | **903,644** | **-1,199,346** |
| **Finantseerimistegevus** | **-745,460** | **2,204,400** | **-1,025,000** | **-801,000** | **-850,000** | **1,795,000** |
| Kohustiste võtmine (+) | 0 | 3,000,000 |  |  |  | 2,450,000 |
| Kohustiste tasumine (-) | -745,460 | -795,600 | -1,025,000 | -801,000 | -850,000 | -655,000 |
| **Likviidsete varade muutus (+ suurenemine, - vähenemine)** | -104,970 | -1,490,478 | -180,133 | 67,969 | 53,644 | 595,654 |
| **Nõuete ja kohustiste saldode muutus kokku (+ /-)** | 112,604 | 0 | 0 | 0 | 0 | 0 |
| sh nõuete muutus (- suurenemine/ + vähenemine) |  |  |  |  |  |  |
| sh kohustiste muutus (+ suurenemine/ - vähenemine) |  |  |  |  |  |  |
| **Likviidsete varade suunamata jääk aasta lõpuks** | **1,939,863** | **449,385** | **269,252** | **337,221** | **390,865** | **986,519** |
| **Võlakohustised kokku aasta lõpu seisuga** | 5,426,094 | 7,630,494 | 6,605,494 | 5,804,494 | 4,954,494 | 6,749,494 |
| sh üle 1 a perioodiga mittekatkestatav kasutusrent (konto 913100), sihtfinantseerimise kohustised (konto 253550), saadud ettemaksed (kontogrupp 2038) |  |  |  |  |  |  |
| sh kohustised, mille võrra võib ületada netovõlakoormuse piirmäära | 0 | 0 | 0 | 0 | 0 | 0 |
| **Netovõlakoormus (eurodes)** | 3,486,231 | 7,181,109 | 6,336,242 | 5,467,273 | 4,563,629 | 5,762,975 |
| **Netovõlakoormus (%)** | 27.3% | 55.2% | 47.4% | 39.1% | 31.2% | 37.5% |
| **Netovõlakoormuse ülemmäär (eurodes)** | 12,783,603 | 9,763,235 | 9,359,418 | 9,078,456 | 8,780,292 | 9,229,351 |
| **Netovõlakoormuse individuaalne ülemmäär (%)** | 100.0% | 75.0% | 70.0% | 65.0% | 60.0% | 60.0% |
| **Vaba netovõlakoormus (eurodes)** | 9,297,371 | 2,582,125 | 3,023,175 | 3,611,182 | 4,216,663 | 3,466,376 |
|  |  |  |  |  |  |  |
| **E/a kontroll (tasakaal)** | **0** | **0** | **0** | **0** | **0** | **0** |
| Kohustiste võtmise kontroll | OK | OK | OK | OK | OK | OK |
| Põhitegevuse tulude muutus | - | 2% | 3% | 4% | 5% | 5% |
| Põhitegevuse kulude muutus | - | 11% | 3% | 2% | 3% | 4% |
| Omafinantseerimise võimekuse näitaja | 1.11 | 1.03 | 1.03 | 1.06 | 1.08 | 1.09 |

**Tabel 2** Raasiku valla eelarvestrateegia perioodi investeeringud

|  |  |  |  |  |  |  |
| --- | --- | --- | --- | --- | --- | --- |
| **Investeeringuobjektid\* (alati "+" märgiga)** |  | **2025 eeldatav täitmine** | **2026 eelarve** | **2027 eelarve** | **2028 eelarve** | **2029 eelarve** |
| **01 Üldised valitsussektori teenused** |  | **0** | **0** | **0** | **0** | **250,000** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  |  |  |  |  | 250,000 |
| **02 Riigikaitse** |  | **0.00** | **0** | **0** | **0** | **0** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  |  |  |  |  |  |
| **03 Avalik kord ja julgeolek** |  | **0.00** | **40,000** | **41,000** | **0** | **0** |
| *sh toetuse arvelt* |  |  | 20,000 | 20,500 |  |  |
| *sh muude vahendite arvelt (omaosalus)* |  |  | 20,000 | 20,500 |  |  |
| **04 Majandus** |  | **1,395,505.06** | **0** | **0** | **300,000** | **925,000** |
| *sh toetuse arvelt* |  | 393,771.90 |  |  |  |  |
| *sh muude vahendite arvelt (omaosalus)* |  | 1,001,733.16 |  |  | 300,000 | 925,000 |
| **05 Keskkonnakaitse** |  | **84,000.00** | **0** | **0** | **0** | **50,000** |
| *sh toetuse arvelt* |  | 42,000.00 |  |  |  |  |
| *sh muude vahendite arvelt (omaosalus)* |  | 42,000.00 |  |  |  | 50,000 |
| **06 Elamu- ja kommunaalmajandus** |  | **25,000.00** | **0** | **0** | **0** | **11,700** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  | 25,000.00 |  |  |  | 11,700 |
| **07 Tervishoid** |  | **0.00** | **0** | **0** | **0** | **0** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  |  |  |  |  |  |
| **08 Vabaaeg, kultuur ja religioon** |  | **137,068.48** | **0** | **0** | **0** | **1,170,000** |
| *sh toetuse arvelt* |  | 43,562.78 |  |  |  |  |
| *sh muude vahendite arvelt (omaosalus)* |  | 93,505.70 |  |  |  | 1,170,000 |
| **09 Haridus** |  | **77,129.09** | **0** | **0** |  | **0** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  | 77,129.09 |  |  |  |  |
| **10 Sotsiaalne kaitse** |  | **0.00** | **0** | **0** | **0** | **50,000** |
| *sh toetuse arvelt* |  |  |  |  |  |  |
| *sh muude vahendite arvelt (omaosalus)* |  |  |  |  |  | 50,000 |
| **KÕIK KOKKU** |  | **1,718,702.63** | **40,000** | **41,000** | **300,000** | **2,456,700** |
| *sh toetuse arvelt* |  | 479,334.68 | 20,000 | 20,500 | 0 | 0 |
| *sh muude vahendite arvelt (omaosalus)* |  | 1,239,367.95 | 20,000 | 20,500 | 300,000 | 2,456,700 |
| ***Põhivara soetuse kontroll*** |  | 0.00 | 0 | 0 | 0 | 0 |

# Lisa 1 Investeeringud aastatel 2025-2029 koos kommentaaridega

|  |  |  |  |  |  |  |  |
| --- | --- | --- | --- | --- | --- | --- | --- |
| **Investeeringuobjektid\* (alati "+" märgiga)** |  | **2025 eeldatav täitmine** | **2026 eelarve** | **2027 eelarve** | **2028 eelarve** | **2029 eelarve** |  |
| **01 Üldised valitsussektori teenused** |  | **0** | **0** | **0** | **0** | **250,000** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  |  |  |  |  | 250,000 | Uus raamatupidamiseprogramm, uus auto, Valla ja hallatavate asutuste ja koostööpartnerite sotsiaalmeedia ja kodulehtede ühtlustamine - ühisplatvorm- ühtne veebilahendus, sündmusteenused, andmete turvalisus. |
| **02 Riigikaitse** |  | **0.00** | **0** | **0** | **0** | **0** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  |  |  |  |  |  |  |
| **03 Avalik kord ja julgeolek** |  | **0.00** | **40,000** | **41,000** | **0** | **0** |  |
| *sh toetuse arvelt* |  |  | 20,000 | 20,500 |  |  |  |
| *sh muude vahendite arvelt (omaosalus)* |  |  | 20,000 | 20,500 |  |  | Raasiku tuletõrjedepoo rekonstrueerimine |
| **04 Majandus** |  | **1,395,505.06** | **0** | **0** | **300,000** | **925,000** |  |
| *sh toetuse arvelt* |  | 393,771.90 |  |  |  |  |  |
| *sh muude vahendite arvelt (omaosalus)* |  | 1,001,733.16 |  |  | 300,000 | 925,000 | Teede investeeringud, Aruküla keskväljaku projekteerimine ja ehitus, mun.maade väärindamine |
| **05 Keskkonnakaitse** |  | **84,000.00** | **0** | **0** | **0** | **50,000** |  |
| *sh toetuse arvelt* |  | 42,000.00 |  |  |  |  |  |
| *sh muude vahendite arvelt (omaosalus)* |  | 42,000.00 |  |  |  | 50,000 | Avaliku ruumi arendamine (spordi- ja mäguväljkute jm avaliku alade arendamine) |
| **06 Elamu- ja kommunaalmajandus** |  | **25,000.00** | **0** | **0** | **0** | **11,700** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  | 25,000.00 |  |  |  | 11,700 | Valla ja hallatavate asutuste ja koostööpartnerite sotsiaalmeedia ja kodulehtede ühtlustamine - ühisplatvorm- ühtne veebilahendus, sündmusteenused, andmete turvalisus. |
| **07 Tervishoid** |  | **0.00** | **0** | **0** | **0** | **0** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  |  |  |  |  |  |  |
| **08 Vabaaeg, kultuur ja religioon** |  | **137,068.48** | **0** | **0** | **0** | **1,170,000** |  |
| *sh toetuse arvelt* |  | 43,562.78 |  |  |  |  |  |
| *sh muude vahendite arvelt (omaosalus)* |  | 93,505.70 |  |  |  | 1,170,000 | Raasiku terviseraja arendus - valgustusprojekti tegemine ning rajamine (Leader), Pallimänguhall Raasikul, Aruküla jääväljaku katuse rajamine |
| **09 Haridus** |  | **77,129.09** | **0** | **0** |  | **0** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  | 77,129.09 |  |  |  |  |  |
| **10 Sotsiaalne kaitse** |  | **0.00** | **0** | **0** | **0** | **50,000** |  |
| *sh toetuse arvelt* |  |  |  |  |  |  |  |
| *sh muude vahendite arvelt (omaosalus)* |  |  |  |  |  | 50,000 | Uus auto |
| **KÕIK KOKKU** |  | **1,718,702.63** | **40,000** | **41,000** | **300,000** | **2,456,700** |  |
| *sh toetuse arvelt* |  | 479,334.68 | 20,000 | 20,500 | 0 | 0 |  |
| *sh muude vahendite arvelt (omaosalus)* |  | 1,239,367.95 | 20,000 | 20,500 | 300,000 | 2,456,700 |  |
| ***Põhivara soetuse kontroll*** |  | 0.00 | 0 | 0 | 0 | 0 |  |

1. Eesti ja Harjumaa andmed 30.06.2025seisuga, allikas Rahvastikuregister [↑](#footnote-ref-1)
2. Eesti ja Harjumaa andmed 30.06.2025 seisuga, allikas Rahvastikuregister [↑](#footnote-ref-2)
3. Rahandusministeeriumi kevadine majandusprognoos 2025 [↑](#footnote-ref-3)
4. L.Elmik Eksperdi kommentaar juuni hinnatõusule [↑](#footnote-ref-4)
5. Statistikaamet 2025 [↑](#footnote-ref-5)
6. Eesti Panga majandusprognoos [↑](#footnote-ref-6)
7. Prognoosi andmed tuginevad võrdlusperioodile 2020–2023, ehk eelnevale neljale aastale nagu ka tulevikuprognoos on neljale aastale [↑](#footnote-ref-7)